proxectonos/corpus_dominio_legal_administrativo_tmp huggingface dataset:
DH. V36.67692. JOSEFINA IGLESIAS GÓMEZ, SOLICITA AUTORIZACIÓN PARA VERTIDO DE AUGAS RESIDUAIS INDUSTRIAIS Á RÍA DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/06/2020)

As augas residuais industriais xeradas na cetaria, tralo seu paso polas piscinas e tanques, son depuradas conxuntamente coas augas residuais industriais de limpeza das instalacións nun pozo decantador e nun filtro-tamiz con reixa de inox. de 3 x 3 mm, e posteriormente vertidas á ría de Pontevedra mediante unha condución de vertido de polietileno de 118,81 m de lonxitude, 250 mm de diámetro e –2 m de cota de saída sobre a BMVE. As coordenadas UTM do punto de vertido á ría de Pontevedra son as seguintes: X=516.235; Y=4.694.161 (datum ETRS89). As augas residuais domésticas xeradas nas instalacións e as augas residuais industriais do cocedoiro de mariscos están conectadas á rede de saneamento municipal, polo que non se realizará vertido destas augas residuais ao dominio público. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Sanxenxo; nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Manuel Gregori Fenor Bragg (Sinatura dixital)
DH. A36.56835 CONCESIÓN DUN CAUDAL DE AUGA Á COMUNIDADE DE USUARIOS AUGAS DE ABOI, NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/02/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xaneiro de 2020 e como resultado do expediente incoado ó efecto, outorgouse á Comunidade de Usuarios Augas de Aboi unha concesión de 7665 m3 anuais de auga que procede dun manancial situado no lugar de Cesariños, na parroquia de San Clemente de Cesar, no concello de Caldas de Reis (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Aday Jesus Boyeras Ishchenko
EXPOSICIÓN PÚBLICA E PERIODO VOLUNTARIO DE COBRANZA DO PADRÓN DA TAXA POLA PRESTACIÓN DO SERVIZO DE RECOLLIDA DE LIXO DO EXERCICIO TRIBUTARIO 2020
ADMINISTRACIÓN LOCAL — Municipal — Guarda, A (Recadación, 28/02/2020)

A Presidencia desta Corporación, mediante resolución núm.2020-0227, de 25 de febreiro 2020, aprobou o padrón da taxa pola prestación do servizo de recollida de lixo do Concello de A Guarda, correspondente ao exercicio tributario 2020. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza da taxa pola prestación do servizo de recollida de lixo do Concello de A Guarda, correspondente ó exercicio tributario 2020, será do día 1 de marzo de 2020 ao día 7 de maio de 2020, ambos incluídos. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
APROBACIÓN INICIAL MODIFICACIÓN ORZAMENTARIA 5/2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 10/07/2020)

Por acordo do Pleno de data 02 de xullo de 2020 aprobouse inicialmente o expediente de modificación orzamentaria 5/2020, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O alcalde Carlos Iglesias Cores
LICITACIÓN POSTOS DO MERCADO MUNICIPAL
ADMINISTRACIÓN LOCAL — Municipal — Arbo (Contratos administrativos, 07/01/2020)

De acordo co previsto no art.18 Capítulo IV do Regulamento do Mercado Municipal de Abastos do Concello de Arbo, anunciase as vacantes de tódolos postos disponibles do citado mercado. De acordo co prego de condicións que rixe o servizo, o prazo de concesión será dunha duración de 10 anos, prorrogable a 5 anos máis. O tipo de licitación fixa o alza polos licitadores, para cada un dos postos pechados en 150,25 €. O tipo de licitación fixa o alza polos licitadores, para a bancada en 9 €. A fianza provisional a constituir polos licitadores é do 2% do prezo base de subasta. A fianza provisional e en caso de adxudicación será do 4% do prezo de adxudicación. Os interesados no devandito posto poderán presentar as súas ofertas en sobre pechado conforme o modelo que aparece no prego nas oficinas xerais do Concello, en horario de 9:00 a 12:00 horas de luns a venres, durante 26 días hábiles contados dende o seguinte o da publicación deste anuncio no BOPPO, de igual modo, as ofertas poderán ser presentadas por correo. En tal caso, o licitante deberá xustificar a data de imposición do envío na oficina de correos e anunciar ao órgano de contratación a remisión da oferta mediante télex, fax ou correo electrónico a rexistro@concellodearbo. gal no mesmo día. O expediente atópase na Secretaría do Concello a dispor dos interesados. DOCUMENTO ASINADO ELECTRÓNICAMENTE. O alcalde, Horacio Gil Expósito.
CONTA XERAL EXERCICIO 2019
ADMINISTRACIÓN LOCAL — Municipal — Poio (Presupostos e cadros de persoal, 26/05/2020)

Ditaminada pola Comisión Especial de Contas en sesión celebrada o 20 de maio de 2020 a Conta Xeral deste Concello correspondente ao exercicio económico 2019, e de acordo co establecido no artigo 212.3 do Texto Refundido da Lei de Facendas Locais, aprobada por o R. D. L.2/2004, de 5 de marzo, sométese a información pública por o prazo de 15 días durante os cales, mais oito mais, os interesados poderán presentar reclamacións, reparos ou observacións que deberán ir dirixidas ao Sr. Alcalde-Presidente desta Corporación. (Asinado dixitalmente a marxe) O ALCALDE: Luciano Sobral Fernández
DELEGACIÓN DA PRESIDENCIA DAS COMISIÓNS INFORMATIVAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 30/11/2020)

Fago pública a Resolución da Alcaldía que se transcribe: Visto que corresponde aos Maria Soterraño Xanxo Denclar, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Dada a imposibilidade de asistir ás Comisións informativas que terán lugar o día 18 de novembro ás 20:30 e 21:00 horas Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44.1 e 2 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar na primeira tenente de alcalde María Canosa Otero a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, o día 18 de novembro para a presidencia das comisións informativas. SEGUNDO. A presente resolución será publicada en o Boletín Oficial da Provincia, dándose conta do seu contido ao Pleno da Corporación na primeira sesión que celebre. TERCEIRO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en ditas normas. Documento asinado electronicamente.
EXPOSICIÓN PÚBLICA DO PADRÓN DA TAXA POR RESERVA DA VÍA PÚBLICA PARA ENTRADA DE VEHÍCULOS ANO 2020
ADMINISTRACIÓN LOCAL — Municipal — Mondariz-Balneario (Recadación, 21/10/2020)

Aprobado o Padrón da taxa por reserva de vía pública para entrada con vehículos correspondentes o exercicio económico de 2020, exponse ó público, por espazo de 1 mes, contado a partir do seguinte o da inserción deste anuncio no BOP, para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei Xeral Tributaria 58/2003. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpor os seguintes recursos (art.14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais): Mondariz Balneario, a data que figura na marxe O alcalde Asdo.: José Antonio Lorenzo Rodríguez
RP DELEGACIÓN COMPETENCIAS ÁREA DE PRESIDENCIA NO DEPUTADO D. CARLOS LOPEZ FONT
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/03/2020)

A Presidencia, en uso das facultades que lle confire a normativa local vixente, dita a seguinte Visto o Real Decreto 463/2020, de 14 de marzo, polo que se declara o estado de alarma para a xestión da situación da crise sanitaria ocasionada polo COVID-19. Vista a orde de servizo reguladora da prestación de servizos nos diferentes centros da Deputación de Pontevedra no día 16 de marzo do 2020 e con carácter indefinido para as persoas en situación de risco. Resultando que por Resolucións Presidenciais de 15 de xullo e 1 de agosto de 2019, así como de 10 de xaneiro e 11 de marzo de 2020 (rex. números 2019012988, 2019014186, 2020000092 e 2020002584, respectivamente), delegáronse as competencias da área de PRESIDENCIA nos seguintes Deputadas/os Provinciais: Resultando que para garantir a prestación dos servizos públicos do xeito máis seguro posible a fin de restrinxir as posibles consecuencias da situación xerada pola alerta sanitaria provocada polo COVID-19, considérase necesario centralizar a toma de decisións que se poidan adoptar nos diferentes ámbitos competenciais da Deputación de Pontevedra. Resultando que como consecuencia de dito motivo procede que por esta Presidencia se recuperen as citadas competencias para delegalas transitoriamente noutra/o Deputada/o. Considerando o disposto nos artigos 10 da Lei 40/2015, de 1 de outubro; 63.3 do RD 2568/86, de 28 de novembro, Avocar as competencias que ostentan as/os citadas/os Deputadas/os Provinciais polos motivos expostos. Delegar as citadas competencias con carácter extraordinario no Deputado Provincial D. Brian George Espinoll Del Estad, ata en tanto se estenda a situación actual de continxencia fronte ao COVID19. A partir da finalización do citado período as competencias delegadas volverán a ostentalas, de conformidade coas Resolucións antes transcritas, as/os Deputadas/os Provinciais mencionadas/os na parte expositiva desta Resolución. Esta Resolución surtirá efectos desde o 16 de marzo do 2020, sen prexuízo da súa íntegra publicación no BOPPO e na páxina web. Asinada dixitalmente na data que figura á marxe
COBRANZA DA TAXA DE AUGA CORRESPONDENTE AO 1º SEMESTRE 2020
ADMINISTRACIÓN LOCAL — Municipal — Ribadumia (Recadación, 14/10/2020)

Por decreto da Alcaldía – Presidencia de data 05 de outubro de 2020 aprobouse o padrón da taxa de auga correspondente ao primeiro semestre do ano 2020 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de auga correspondente ao primeiro semestre do ano 2018 será o comprendido entre o 15 de outubro e o 20 de decembro de 2020, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de novembro de 2020 O imposto deberá satisfacerse a través das seguintes entidades bancarias: ABANCA, BANCO SABADELL e BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de verteduría, o impago no período voluntario suporá a esixencia destes conceptos directamente o contribuinte, pola vía de constrinximento pola Consellería competente en materia de Facenda pola Xunta de Galicia. O alcalde – presidente David José Castro Mougán
TRANSFERENCIA DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO
ADMINISTRACIÓN LOCAL — Municipal — Covelo (Presupostos e cadros de persoal, 14/08/2020)

Aprobado inicialmente o expediente n.º 580/2020de Transferencia de créditos entre aplicacións de gastos de distinta área de gasto que non afectan a baixas e altas de créditos de persoal, por Acordo do Pleno de data 07/08/2020, en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://covelo.sedelectronica.es]. Se transcorrido devandito prazo non se presentaron alegacións, considerarase aprobado definitivamente devandito Acordo.
EXTRACTOS ACORDOS PLENO EXTRAORDINARIO 27-DECEMBRO-2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/01/2020)

En relación coa orde do día adóptanse os seguintes acordos: 1.-Único: Rexéitase por maioría, cos votos en contra do PSdeG-PSOE, coa abstención do BNG e cos votos a favor do PP, a proposta do Grupo Provincial do Partido Popular instando ao Goberno de España á revisión do RD 1733/2011 e outros acordos complementarios. (Documento asinado electronicamente á marxe).
CORRECCIÓN DE ERROS. RESOLUCIÓN DO 24 DE FEBREIRO DE 2020, DA XEFATURA TERRITORIAL DE PONTEVEDRA, POLA QUE SE SOMETE A INFORMACIÓN PÚBLICA A PETICIÓN DE AUTORIZACIÓN ADMINISTRATIVA E DE DECLARACIÓN DE UTILIDADE PÚBLICA IN407A 2018/469-4.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/06/2020)

Advertidos os seguintes erros na dita resolución, publicada no Boletín Oficial da Provincia de Pontevedra, número 52, do 16 de marzo de 2020, cómpre facer a seguinte corrección: Onde di: “Resolución do 24 de febreiro de 2020, da Xefatura Territorial de Pontevedra, pola que se somete a información pública a petición de autorización administrativa e de declaración de utilidade pública, en concreto, da instalación que se describe no concello de Tomiño (expediente IN407A 2018/469)”, debe dicir: “Resolución do 24 de febreiro de 2020, da Xefatura Territorial de Pontevedra, de autorización pola que se outorgan a UFD Distribución Electricidad S. A. as autorizacións administrativas previa de construción e se declara a utilidade pública, en concreto, dunha instalación eléctrica no concello de Tomiño (expediente IN407A 2018/469)”. Pontevedra, a 29 de maio de 2020. O xefe territorial Ignacio Rial Santomé
LISTA DE CONCELLOS ADHERIDOS COMO ENTIDADES COLABORADORAS AO PROGRAMA “DEPOTERMAL” 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/03/2020)

A Xunta de Goberno desta Deputación acordou, na sesión do 6 de marzo de 2020: 1.—Aprobar a adhesión ao programa “Depotermal” 2020 como entidades colaboradoras para a xestión do plan de 52 concellos que presentaron a súa solicitude en tempo e forma 2.—Proceder á publicación da lista de concellos adheridos en www.depo. gal Pontevedra, 6 de marzo de 2020 A deputada delegada, en virtude das competencias delegadas da Presidencia por Resolución núm.2019014186 Olga María García Ballesteros
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUN POSTO DE ENCARGADA OU ENCARGADO DE MONTAXE (CPI2019S)
ADMINISTRACIÓN LOCAL — Provincial — Deputación Provincial (Persoal, oposicións, 11/02/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluidas na OEP dos anos 2018 e2019 reservadas á quenda de promoción interna (CPI2019S), RESOLVO aprobar a lista provisional de persoas aspirantes admitidas e excluídas no proceso de selección dun posto de encargada ou encargado de montaxe, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 10 de xaneiro de 2020 O secretario
DH. V36.71224. SOLICITUDE DE DARDO, S. L. DE AUTORIZACIÓN DE VERTIDO EN CURRÁS–CALEIRO (VILANOVA DE AROUSA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 13/07/2020)

As augas residuais industriais xeradas nas instalacións son tratadas nun sistema de depuración constituído polos seguintes dispositivos: As augas residuais industriais depuradas vértense á ría de Arousa no punto de coordenadas UTM (ETRS89): X=514.677; Y=4.712.021; mediante condución de PVC de 160 mm de diámetro e 192 m de lonxitude e cota de saída a 3,14 m sobre a BMVE, cunha dilución inicial inferior a 1/100. As augas residuais fecais xeradas nas instalacións atópanse conectadas a rede de saneamento municipal. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Vilanova de Arousa; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador nº 2–4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Qasim Tejuelo Diassy (Sinatura dixital)
APROBACIÓN DEFINITIVA EXPEDIENTE DE MODIFICACIÓN DE CRÉDITOS NÚMERO 4/2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 03/08/2020)

O Pleno da Deputación Provincial de Pontevedra na sesión ordinaria que tivo lugar o día 26 de xuño de 2020, aprobou inicialmente o expediente de modificación de crédito número 4/2020. Este expediente incluía suplementos de créditos (SUP.04/20) por importe de 364.800,00 euros, financiándose na súa totalidade con baixas por anulación por importe de 364.800,00 euros. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 4/2020 da Deputación de Pontevedra. Contra este acordo de aprobación definitiva do expediente de modificación de créditos número 4/2020 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado (Delegación efectuada por R. P. nº 2019012988 de data 15-07-2019), Stefan Iulian Ben Yedir El Yousfi.—O Secretario, Carlos Cuadrado Romay. Asinado dixitalmente á marxe.
DELEGACIÓN PARA OFICIAR CERIMONIA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 11/08/2020)

Con data 03 de agosto de 2020 a Sra. Alcaldesa en funcións ditou o Decreto número 2020-2078 en resposta a solicitude de data de 27 de febreiro de 2020 (nº de rexistro de entrada 2020-01674) para a autorización de matrimonio civil entre Darwin Paul Batalla Aldaravi Con DNI ******964-N e D. Hector Bienvenido Pozo Xanxo con DNI ******082-Z que se realizará no Castelo de Vilasobroso o vindeiro 8 de agosto de 2020. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sra. Alcaldesa en funcións resolveu delegar puntualmente no Pablo Nicolas Jarmila Aizpeolea Terricabras Mohamedou Santo Manobel Santeliz a súa atribución para a autorización do matrimonio civil referenciado. Documento asinado electronicamente.
CONVOCATORIA DO 17º CERTAME DE CÓMIC
ADMINISTRACIÓN LOCAL — Municipal — Cangas (Outros documentos, notificacións e informacións públicas, 16/01/2020)

A Xunta de Goberno Local acorda aprobar a seguinte proposta de data 16.12.2019 da concelleira de xuventude e voluntariado, referente a aprobación das bases da "17º Certame de Cómic", e proceder a súa convocatoria, que é como segue: As bases que regulan esta convocatoria son as seguintes: Establécense as seguintes categorías: A concelleira delegada de Mocidade e Voluntariado, Ingrid Mihaela Loredana Oprea
CONVOCATORIA PROCEDEMENTO DE SELECCIÓN DUN/HA TÉCNICO/A SUPERIOR, EN RÉXIME LABORAL DE DURACIÓN DETERMINADA, PARA DESENVOLVER O "PROXECTO DE PREVENCIÓN DE CONDUTAS ADITIVAS NO EIDO LOCAL"
ADMINISTRACIÓN LOCAL — Municipal — Cuntis (Persoal, oposicións, 10/02/2020)

Con data 28 de xaneiro de 2020, ditouse Resolución desta alcaldía aprobando as Bases de selección de persoal técnico especializado para executar o "Proxecto de Prevención de Condutas Aditivas No Eido Local 2020-2022". As bases do presente proceso selectivo publicaranse integramente no taboleiro electrónico de anuncios do Concello de Cuntis (https://concellodecuntis.sedelectronica. gal/board), así como nos taboleiros de anuncios de cada un dos Concellos nos que se vai levar a cabo o citado proxecto. O prazo de presentación de instancias será de 20 día naturais contados a partir do día seguinte da publicación deste anuncio no BOPPO. En Cuntis, a 30 de xaneiro de 2020, O alcalde, Manuel Campos Velay.
PADRÓN VADOS 2020
ADMINISTRACIÓN LOCAL — Municipal — Bueu (Recadación, 31/07/2020)

Aprobado mediante Resolución de Alcadía o Padrón Municipal da Taxa pola entrada de vehículos a través de beiravias e reservas de vía pública do exercicio 2020 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, comunícaselles ós contribuíntes afectados que o período voluntario de cobranza do mencionado Padrón será do 3 de agosto ó 30 de novembro de 2020, ámbalas dúas datas inclusive. O importe poderá satisfacerse, a través de calquera Entidade Bancaria, empregando os instrumentos de ingreso (recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de novembro 2020 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390066 Os contribuíntes que a 29 de outubro de 2020 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE O MARXE
APROBACIÓN DEFINITIVA EXPEDIENTE MODIFICACIÓN DE CRÉDITOS NUM.918/2020
ADMINISTRACIÓN LOCAL — Municipal — Neves, As (Presupostos e cadros de persoal, 30/12/2020)

O Pleno desta Corporación, en sesión celebrada o día 24 de novembro de 2020, acordou a aprobación inicial do expediente de modificación de créditos, número 918/2020, de transferencia de crédito entre aplicacións de gastos de distinta área de gasto, por importe de 46.340,50 euros. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de 15 días hábiles, contados a partires do seguinte ao da inserción dos correspondentes anuncios de aprobación inicial no Boletín Oficial da Provincia número 231, de data 30 de novembro de 2020, queda automaticamente elevado a definitivo o acordo plenario de aprobación inicial deste expediente. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Documento asinado electrónicamente.
DH. A36.73624. SOLICITUDE DE RICARDO BALADO GARRIDO EN REPRES. DA COMUNIDADE DE USUARIOS PREGAL DE CAUDAL DE AUGA EN REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/12/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Pregal CAUDAL: 23293,00 m3/ano DESTINO: uso doméstico ORIXE: 10 mananciais M1 a M9 en parc.1 do pol.44 do catastro de Redondela M10 en parc.1208 do pol.28 do catastro de Redondela PARROQUIA: Negros CONCELLO: Redondela A auga dos mananciais condúcese, a través de distintas arquetas de reunión, a depósito formigón armado 11,6×5,85×2,5 m en ref. catastral 000701000NG37G0001UU. Dende o depósito parte tubaxe de distribución cara ás vivendas que abastece a comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
AUTOS 363/2020, NOTIFICACIÓN A NEXIA INFRAESTRUCTURAS, S. L. U.
ADMINISTRACIÓN DE XUSTIZA — Xulgados do Social — De Lugo (Edictos xudiciais, 18/12/2020)

Que en el procedimiento DESPIDO/CESES EN GENERAL 363 /2020 de este Juzgado de lo Social, seguidos a instancia de D. JOHNSON KHAYAT BEARES contra la empresa NEXIA INFRAESTRUCTURAS, S. L. U. y FOGASA sobre DESPIDO Y RECLAMACIÓN DE CANTIDAD, se ha dictado la siguiente resolución, cuya parte dispositiva se adjunta: “Estimo a demanda. Declaro improcedente o despedimento do 30 de xaneiro de 2020 podendo optar a demandada, en prazo de cinco días, entre readmisión con abono de salarios de tramitación ou pagamento de indemnización de 450,05 euros (data de inicio: 2/12/2019, data de finalización: 30/01/2020, número de días: 60, número de meses: 2, salario bruto mensual de 2488,93 euros, salario diario de 81,83 euros). Condeno á demanda para estar e pasar polo anterio pronunciamento. Condeno á demandada a pagar ao demandante a cantidade de 2696,33 máis xuros do 10% a partir de 30 de xaneiro de 2020. Notifíquese esta sentenza ás partes e advírtase de que non é firme, xa que contra a mesma cabe interpoñer recurso de SUPLICACIÓN para ante a SALA DO SOCIAL DO TRIBUNAL SUPERIOR DE XUSTIZA DE GALICIA, debendo no seu caso, anunciar o propósito de facelo dentro dos cinco días seguintes á notificación da mesma, por conduto deste Xulgado, bastando para iso a mera manifestación da parte ou do seu avogado ou representante ao facerlle a notificación da sentenza, do seu propósito de establecer o recurso, podendo tamén anunciarse o recurso por comparecencia ou por escrito das partes ou do seu avogado ou representante ante este Xulgado e no indicado prazo e, se fose a empresa demandada quen o fixese, acreditando, ao anunciar o recurso, consignar a cantidade obxecto da condena na conta de “depósitos e consignacións” aberta a nome deste Xulgado do Social na Entidade Banco Santander (antes Banesto), oficina principal. Cta. núm.2323000065036320, podendo substituírse a consignación en metálico polo aseguramento mediante aval bancario, no que consta a responsabilidade solidaria do avalista. Así mesmo, se fose a empresa demandada quen tentase interpoñer o recurso de SUPLICACIÓN, deberá consignar o depósito de 300,00 euros, na conta corrente denominada “recurso de suplicación” que, co núm.2323000065036320 mantén este Xulgado do Social na mesma Entidade Bancaria, debendo o recorrente entregar na Secretaria do Xulgado o correspondente resgardo ao tempo de interpoñer o recurso de suplicación. Y para que sirva de notificación en legal forma a NEXIA INFRAESTRUCTURAS, S. L. U., en ignorado paradero, expido la presente para su inserción en el Boletín Oficial de la Provincia de PONTEVEDRA. En LUGO, a tres de diciembre de dos mil veinte. EL LETRADO DE LA ADMINISTRACIÓN DE JUSTICIA
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE TÉCNICA OU TÉCNICO DE EDUCACIÓN (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios pertencentes ao Plan de Estabilización de emprego temporal da Deputación de Pontevedra par acubrir as necesidades de carácter estrutural e permanente nos distintos centros e servizos(CE2019O), RESOLVO aprobar a lista provisional de persoas aspirantes admitidas e excluídas no proceso de selección dunha praza de técnica ou técnico de Educación, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
CESE E NOMEAMENTO TENENTES DE ALCALDE
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 13/01/2020)

Vistos os artigos 21.2 LRBRL, 22 TRRL e 46 a 48 do R. O. F., segundo os cales o Alcalde ten competencia para o nomeamento de Tenentes de Alcalde, entre os Concelleiros, en número non superior ó de membros da Comisión de Goberno alí onde exista, ou en número non superior ó tercio do número legal de membros da Corporación, noutro caso. Ademais, os Tenentes de Alcalde serán libremente nomeados e cesados polo Alcalde de entre os membros da Comisión de Goberno e, onde esta non exista, de entre os Concelleiros. Vista a Resolución de Alcaldía nº 524/2019 de 18/06/19, de nomeamento dos tenentes de Alcalde. En uso das facultades que me confire a normativa vixente, 21.2 LRBRL 7/85 de 2 de abril, RESOLVO: Primeiro: Cesar á seguinte Tenente de Alcalde a partires do 01/01/2020: Segundo: Nomear ó seguinte concelleiro Tenente de Alcalde a partires do 01/01/2020: Terceiro: Os Tenentes de Alcalde seguirán a seguinte orde a partires do 01/01/2020: Cuarto: Notificar a presente resolución ós interesados, e remitir o Decreto de substitución e nomeamento ao Boletín Oficial da Provincia para a súa publicación no mesmo. Quinto: Dar conta ao Pleno do Concello da presente resolución na primeira sesión que se celebre sen prexuízo da súa efectividade dende o día 01/01/2020. Documento asinado electrónicamente ao marxe. O alcalde, Andrés Díaz Sobral
APROBACIÓN BASES ESPECÍFICAS PARA CONFECCIÓN LISTAXES DE CONTRATACIÓN E NOMEAMENTOS DE PERSOAL TEMPORAL E CONVOCATORIA PARA PRESENTAR INSTANCIAS NA CATEGORÍA DE AXUDANTE DE COCIÑA.
ADMINISTRACIÓN LOCAL — Municipal — Ponteareas (Persoal, oposicións, 10/03/2020)

Con data 19 de febreiro de 2020 aprobouse mediante Decreto nº 2020-0692, as Bases Específicas para a confección de listaxes de contratación e nomeamentos de persoal temporal na categoría de Axudante de Cociña, así como a aprobación da convocatoria para a presentación de instancias no prazo de 20 días naturais a partir do día seguinte á data de publicación deste anuncio no BOP. No mesmo Decreto, resólvese unificar a lista resultante do proceso selectivo e a existente nunha única lista de substitucións na categoría de Axudante de Cociña, integrando nos primeiros postos os/as candidatos/as da listaxe anterior, por ter superado unha proba práctica que non se esixe nesta nova convocatoria o que lles acredita un mérito a máis, e de seguido os/as novos/as candidatos que superen o novo proceso selectivo por orde de puntuación. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro electrónico do Concello e na súa páxina web, www.ponteareas. gal, apartado de Oferta de Emprego Público. Ponteareas, documento asinado electronicamente O Alcalde, Xosé Represas Giráldez
DH. W36.69382. SOLICITUDE DE FRANCISCO TORRES AGUÍN DE AUTORIZACIÓN DE OBRAS NO CASAL, NANTES, CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/06/2020)

As obras solicitadas consisten na construción de vivenda unifamiliar con planta soto, planta baixa e planta primeira, de 422,98 m2 construídos, con estrutura de formigón armado e forxados unidirecionais de viguetas pretensadas e bovedillas de poliestireno e cuberta plana invertida con acabado de grava, e unha piscina de 36,90 m2, na parcela de referencia catastral 36051A048001910000FH, en zona de policía dun rego innominado, no lugar do Casal, parroquia de Nantes, concello de Sanxenxo (Pontevedra), a unha distancia mínima duns 97 m do devandito rego. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017) – Alberto Bosquet Herreros (sinatura dixital)
BASES DA CONVOCATORIA PARA A CONTRATACIÓN LABORAL TEMPORAL POR ACUMULACIÓN DE TAREFAS DE OITO AUXILIARES DE POLICÍA LOCAL PARA A TEMPADA DE VERÁN
ADMINISTRACIÓN LOCAL — Municipal — Baiona (Persoal, oposicións, 15/06/2020)

Aprobadas por Resolución de alcaldía ( DECRETO 2020-0915) de data 08.06.2020 as bases da convocatoria para a contratación laboral temporal por acumulación de tarefas de oito auxiliares de Policía Local para a tempada estival do Concello de Baiona procédese a publicación do anuncio os efectos de que os interesados presenten as súas solicitudes no prazo de dez días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente no taboeiro de anuncios e na sede electrónica do concello de Baiona ( https://baiona.sedelectronica. gal/) Documento asinado en Baiona electrónicamente na data que figura ó marxe O Alcalde-presidente.- Carlos Gómez Prado
CONVOCATORIA DE ASEMBLEA XERAL ORDINARIA DA COMUNIDADE DE VILACHÁN DO MONTE
SECCIÓN NON OFICIAL —  — Comunidade de augas de VilachÁn do monte (Outros documentos, notificacións e informacións públicas, 21/02/2020)

O subscribe, don Paul Alin Lopez de Foronda Tayupanta, DNI XXXXXXXXX, veciño de Vilachán do Monte Nº 30, Barrantes, concello de Tomiño (Pontevedra), CP36749, actuando como Presidente da Comunidade de Usuarios de Vilachán do Monte, pola presente convoco: O vindeiro día 15 de Marzo de 2020 terá lugar na Casa Cultural de Vilachán do Monte, ás 10:30h en primeira convocatoria e ás 11:00h en segunda, a Asemblea Xeral Ordinaria conforme o seguinte Orde do día e aprobación, no seu caso, do que proceda:
APROBACIÓN INICIAL MODIFICACIÓN ORZAMENTARIA 10-XERA SUPL-20 CO CARGO O REMANENTE DE TESOURERÍA
ADMINISTRACIÓN LOCAL — Municipal — Ponteareas (Presupostos e cadros de persoal, 25/05/2020)

Aprobado inicialmente o expediente de modificación de créditos orzamentarios, modalidade de créditos extraordinarios, financiados con cargo ao remanente líquido de tesouraría. (10-XERA SUPL-20), por Acordo do Pleno de data 18 de maio de 2020, e importe total de 67.634,44 euros, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. Así mesmo, estará a disposición dos interesados/as na sede electrónica deste Concello: http://ponteareas.sedelectronica. gal De conformidade co acordo adoptado, o devandito acordo considerarase definitivamente aprobado, se durante o prazo citado non se presentaron alegacións. Ponteareas, a 18 de maio de 2020. O alcalde-presidente Xosé Represas Giráldez
OFERTA DE EMPREGO PÚBLICO DO ANO 2020
ADMINISTRACIÓN LOCAL — Municipal — Cambados (Oferta de emprego público, 30/12/2020)

A Xunta de Goberno Local, en sesión celebrada o 23 de decembro de 2020, aprobou a oferta de emprego público do ano 2020 nos termos e co alcance sinalados a continuación: Cambados (Asinado dixitalmente) Contra este acordo, que pon fin á vía administrativa, poderá interpoñerse recurso potestativo de reposición ante a Xunta de Goberno Local no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito.